હિન્દુ કટ્ટરવાદી અને ઉગ્રવાદી જૂથ સનાતન સંસ્થાએ પુણેમાં લોકપ્રિય મ્યુઝિક ફેસ્ટિવલ ‘સનબર્ન’માં વ્યાપક બોમ્બ ધડાકા કરવાની યોજના ઘડી હતી. પુણેમાં દર વર્ષે ઈલેકટ્રિક ડાન્સ મ્યુઝિક ફેસ્ટિવલ ઉજવાય છે અને તે હિન્દુ સંસ્કૃતિની વિરૂધ્ધ હોવાનું સનાતન સંસ્થાએ જાહેર કર્યુ હતું. તેમ મહારાષ્ટ્ર એટીએસે જણાવ્યું છે. એટીએસના અધિકારીઆેએ કોર્ટને એવી માહિતી આપી છે કે, આ સંસ્થાના પાંચ ટેકેદારો પકડાયા છે અને સનાતન સંસ્થાએ એમ કહી દીધું છે કે, એમની સાથે અમારે લેવાદેવા નથી. ચાલુ માસમાં જ આ પાંચ શખસોની નાલાસોપારાથી ધરપકડ થઈ હતી. શસ્ત્રાે ભેગા કરવાના કેસમાં એમની ધરપકડ બાદ એટીએસના રિમાન્ડ પર હતા.